पाएं अपने शहर की ताज़ा ख़बरें और फ्री ई-पेपरडाउनलोड करें
साइकिल और ऑटो में हुई टक्कर में साइकिल सवार गंभीर रूप से घायल हो गया। जख्मी को इलाज के लिए अनुमंडलीय अस्पताल में भर्ती कराया गया। जहां प्राथमिक उपचार के बाद भागलपुर रेफर कर दिया गया। जख्मी की हालत नाजुक बतायी जा रही है। मिली जानकारी के अनुसार तारापुर सुल्तानगंज मुख्य मार्ग में अनुमंडल अस्पताल मोड़ के समीप सुल्तानगंज की ओर से आ रही एक ऑटो रिक्शा ने ओवरटेक करने के क्रम में एक साइकिल सवार व्यक्ति को जबरदस्त टक्कर मार दिया। जिससे साइकिल सवार व्यक्ति गंभीर रूप से जख्मी हो गया। स्थानीय ग्रामीणों की मदद से उसे इलाज के लिए अनुमंडल अस्पताल में भर्ती कराया गया। जहां चिकित्सक डॉक्टर फारुख के द्वारा प्राथमिक उपचार के बाद इलाज के लिए भागलपुर रेफर कर दिया। सूचना पर मौके पर पहुंची तारापुर पुलिस ने ऑटो एवं साइकिल को जब्त कर थाना ले आई। ऑटो चालक घटनास्थल से भागने में सफल रहा। घायल व्यक्ति की पहचान शंभूगंज थाना क्षेत्र के रामचुआ निवासी गणपति कुमार के रूप में हुई जो निजी काम से तारापुर से अपने घर जा रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn